[image: image1.png]


[image: image2.png]


[image: image3.png]AP D or Y CL“.
VAN T e f=—
l‘ o vl— Ilt} iﬂ =
e i

I |





Évforduló.  Kilencven évvel ezelőtt, 1920. június 4-én írták alá Trianonban a békediktátumot, ami a történelmi Magyarország területének kétharmadát, lakosságának egyharmadát csatolta idegen hatalmakhoz.  Trianon megpecsételte a magyar nép történelmét, tragikus következményeit a mai napig viseljük.  A II. világháború után évtizedekig a téma tabu volt és generációk nőttek fel Magyarországon a nélkül, hogy tanultak volna róla.  Budapesten az új Országgyűlés ötödik ülésnapján előterjesztést tettek, hogy június 4-ét különleges emléktörvényként a nemzeti összetartozás napjává nyilvánítsák.  A nemzet határok feletti újraegyesítése jogos és indokolt, hiszen a közös történelem, nyelv és kultúra összeköti a Kárpát-medencében és azon kívül élő magyarokat.  „Ahhoz, hogy magunk mögött hagyjuk a Trianon okozta traumát, szembe kell nézni a magyar nemzet legmeghatározóbb és legösszetettebb következményekkel járó tragédiájával”—mondta a javaslat vitájában egy képviselő.                

A Rodostó Program.  A Magyar Tudományos Akadémia (MTA) Határon Túli Magyarok Titkársága kérdőívet küldött külső köztestületi tagjainak magyar nyelvű könyvtárak és gyűjtemények megőrzése és hazahozatala ügyében.  Kérte, hogy nyilvánítsunk véleményt az MTA kulturális örökségmentő programjáról, amelynek célja a külföldön magán gyűjteményekben található, a magyar művelődés- és tudománytörténet szempontjából jelentős hagyatékok megszerzésének, hazahozatalának és elhelyezésének támogatása.  A hagyatékmentés problémája mindannyiunk számára ismerős, hiszen a külföldön élő örökösök, még ha beszélnek is magyarul, gyakran nem tudnak mit kezdeni a gyűjteményekkel.  

A Kossuth Klub esetében elsősorban magán könyvtárak mennek sokszor veszendőbe, de vannak értékes kép gyűjtemények és egyéb történelmi értékek, amiket célszerű volna Magyarországon megőrizni, illetve a Kárpát-medence magyar nyelvű iskoláinak küldeni.  Az elmúlt 15 év alatt volt néhány sikeres akciónk, amikor pl. a washingtoni Magyar Nagykövetség segítségével egy 22 kötetes Révai nagylexikon sorozatot juttattunk el a Sapientia Erdélyi Magyar Tudományegyetemnek és néhány láda eredeti zenemű kéziratot a budapesti Széchényi Könyvtár Zeneműtárának.  A történelmi Bethlen család sarja, tagtársunk Dr. Bethlen Ferenc nyugalmazott egyetemi tanár szintén a Nagykövetség diplomáciai futárszolgálata segítségével küldte a Református Kollégium múzeumának Sárospatakon ősei díszes kardját.  Ezek persze ad hoc megoldások és valóban szükség volna központilag szervezett, országos megoldásra.  A világ minden tájáról érkezett sok hozzászólásból egyhangúan kiderül, hogy a külföldön élő magyarok, szervezetek és egyházak évtizedek óta küzdenek a hagyománymentés problémájával.  A legnagyobb nehézséget a szállítás magas postaköltsége okozza.  Szükség volna külső anyagi támogatásra és a könyvtárak, gyűjtemények szakszerű áttekintésére, kiértékelésére.  A program megvalósítására pályázatokat fognak kiírni, amiről az MTA értesíteni fogja kapcsolatkörét.               

Az Utolsó Hangverseny.  Megható élményben volt részünk április 7-én: a Kossuth Klub Díszokleveles volt igazgatója Dr. Szonntágh Jenő házi hangversenyt adott új otthonukban, a Horizon Bay-ben.  Nem gondoltuk, hogy akkor látjuk és halljuk utoljára ezt a rendkívüli zenei műveltségű embert, akire mindig számíthattunk bármilyen kérdés merült fel a klub által rendezett koncertekkel kapcsolatban.  Az elmúlt 17 év alatt több jótékony célú orgona hangversenyt adott a klub ösztöndíj alapja javára.  Mint a magyar zene „nagykövete,” 2003-ban a Sarasota Zene Archívum amerikai tagjainak zenei bejátszásokkal különösen élvezetessé tett tudományos ismeretterjesztő előadást tartott a magyar zenéről.  Utolsó hangversenyén, bár már betegségtől legyengülve, a tőle megszokott odaadással orgonált és zongorázott.  Bach, Vivaldi, Sarasate és saját szerzeményei voltak műsorán.  Alig egy hónappal később, május 8-án hunyta le örökre szemeit 86 éves korában.  Részvéttel és együttérzéssel osztozunk özvegye Nóra és családja veszteségében.  Kedves Jenő, kérjük, hogy békében hallgasd a szférák zenéjét!                 

Ösztöndíjak és Adományok.  A Kárpát-medencei Ösztöndíj Alap keretében 4,500, azaz négy-ezer-ötszáz dollárt küldtünk a csíkszeredai Segítő Mária gimnázium tanulóinak.  A nagyváradi Lórántffy Zsuzsanna gimnáziumnak 2,000, azaz kettő-ezer dollárt, a szabadkai Bolyai iskola tanulóinak 500, azaz ötszáz dollárt küldtünk.  A moldvai csángók Pusztinán működő Magyar Háza részére kulturális segélyként 1,000, azaz ezer dollárt küldtünk.  A Bethlen Alapítványnak 300, azaz háromszáz dollár adományt adtunk.  Emlékeztetjük olvasóinkat, hogy cél adományaikat 100 százalékban rendeltetési helyükre juttatjuk el, valamint arra, hogy a Kossuth Klubnak küldött adományaik levonhatók a személyi jövedelemadó alapból.  Ötven dollár feletti adományokat hivatalosan nyugtázunk és megköszönünk.            

Könyv Ajánlatunk.  Az Egyesült Államokban élő magyar színművész Mécs Éva 2002-ben és 2003-ban nagy sikerű előadó esteket adott a Kossuth Klubban.  A művésznő életéről írt könyve, „A Porcelán Baba” angol fordításban is megjelent „The Porcelain Figurine” címmel.  Mindkét kiadás kapható akár könyvesbolt hálózatokon akár az Interneten keresztül.  Érdeklődni lehet a www.theporcelainfigurine.com honlapon. 

Húsvéti Meglepetés.  Kedves meglepetés volt április 22.-i műsorunkon a 12 éves táncosnő Deák Klári fellépése.  Klári a húsvéti szünetet töltötte nagyszülei Deák István és Zsuzsa vendégeként Sarasotában.  Pattogó ír táncai valódi ír népviseletben vidám színfoltot adtak a húsvéti műsornak.    

Egyházi Hírek.  A sarasotai Keresztyén Magyar Egyház június 6.-án tartja a nyári szünet előtti utolsó istentiszteletet a Beneva Christian templomban (4835 Beneva Road).   Római katolikus szentmise október 10.-én lesz a Megtestesülés (Incarnation) templomban (2901 Bee Ridge Road).

Hirdetés.  Adó ügyekben forduljunk bizalommal Les Gardi (Gárdi Laci), CPA PA irodájához, 7061 S Tamiami Trail Sarasota, FL 34231, telefon: (941) 925-2099.  E-mail:  Gardi.CPA@verizon.net  Angolul és magyarul beszél! 

Hirdetés.  Útlevél, vízum és egyéb okmányhitelesítési ügyekben Kakucs Tünde, a Magyar Nagykövetség által nyilvántartott közjegyző hivatalát keressük fel.  Telefonszáma 941-773-1856. 

ADJON ÉRTELMET a NYUGATI MAGYARSÁG FOGALMÁNAK! TÁMOGASSA A KOSSUTH KLUBOT!

MEGHÍVÓ

Június 16.-án Szerda Délután 5 órakor* 

A Selby Könyvtár I. Emeleti Konferencia Termében, 1331 First Street, Sarasota

NYÍLT IGAZGATÓSÁGI ÜLÉS

A nyári hónapokban tagjaink közül sokan nem tartózkodnak Sarasotában, ezért kevesen jönnek el havonta tartott műsorainkra.  A Selby Könyvtár díjmentes terme azonban egy évre előre le van foglalva a Kossuth Klub havi gyűléseire, mert ez a privilégium minden adómentes szervezetnek jár.  A júniusi igazgatósági ülést megnyitjuk az itt lévő érdeklődőknek.  Az emeleti konferencia teremben leszünk, amelynek befogadóképessége 35 személy.   Kisvarsányi Éva beszámol magyarországi útjáról és ismerteti az őszi-téli műsortervet.  Mivel az ösztöndíjak és további segélyek folyósítása költségvetésünktől és várható adományoktól függ, az ösztöndíj bizottság megtárgyalja további lehetőségeinket.  Érdeklődő és még Sarasotában tartózkodó tagtársainkat szívesen látjuk!  

*Figyelem! Ez a program a szokásostól eltérő időpontban és helyen lesz!

Júliusban nem tartunk összejövetelt

Augusztus 19-én a Selby Könyvtár Nagytermében
Szent István királyról emlékezünk meg 

Farewell—The Last Concert.   Dr. Eugene Szonntágh has been a member of the Kossuth Club for the past 20 years and served on the Board of Directors since 2001.  In 2009 he was awarded a Certificate of Merit, the highest honor of the club, for his valuable contributions to our benefit concerts for the Kossuth scholarship fund.  Early in April Eugene called and asked that I announce a concert that he wanted to give in their new home in Horizon Bay.  On April 7 some 35 people assembled in the small apartment that he shared with his wife, Nora.  People sat on the floor and they spilled out onto the corridor to hear him play.  By then, he could only move around with the aid of a walker but he gave a rousing recital on both the organ and the piano.  He played Bach, Vivaldi, Sarasate, and one of his own compositions.  It was a moving performance and we all hoped that there would be a repeat.  Alas, this has not happened.  Dr. Szonntágh passed away on May 8 at the age of 86 and we will not hear him play anymore.  Our hearts go out in sympathy to his wife of 59 years and to his family.  May he rest in peace and listen to the music of the heavens.

Open Board Meeting.  We invite all interested members to attend our next Board meeting on Wednesday, June 16 at 5:00 PM in the upstairs Conference room of the Selby Library (1331 First Street, Sarasota).  The distribution of scholarships and the fall and winter program plans will be discussed.  There will be no meeting in July.  In August we will observe the Saint Steven Day holiday on August 19.  Details will be published in the August Messenger.

We wish you all a merry summer vacation!


Sarasotai Magyar Hírmondó


Newsletter of the Hungarian American Cultural Association, Inc.


The Kossuth Club


P. O. Box 19774, Sarasota, FL 34276


A Hírmondó korábbi számai 1998-ig visszamenően az Országos Széchényi Könyvtár Elektronikus Archívumában a következő címen olvashatók:


 � HYPERLINK http://epa.oszk.hu/sarasota/ ��http://epa.oszk.hu/sarasota/� 

